**VO**L**BY DO NÁRODNEJ RADY SLOVENSKEJ REPUBLIKY V ROKU 2020**

**OZNÁMENIE**

V zmysle § 47 ods. 1 zákona číslo 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, do Okresnej volebnej komisie v Ružomberku môže delegovať politická strana alebo koalícia, ktorej kandidátna listina bola zaregistrovaná, jedného člena a jedného náhradníka. **Oznámenie o delegovaní člena a náhradníka doručuje politická strana alebo koalícia prednostke Okresného úradu Ružomberok v listinnej forme** – osobne,

alebo prostredníctvom pošty na adresu: Okresný úrad Ružomberok, Dončova 11, 034 01 Ružomberok

alebo **elektronicky (e-mailom ako sken) na adresu:** prednosta.rk@minv.sk a to v lehote

uvedenej v rozhodnutí o vyhlásení volieb, t. j. **do 08. 01. 2020 do 24.00 h**.

V záujme zabezpečenia bezporuchového priebehu prípravy a vykonania volieb, je potrebné, aby na účely efektívnej komunikácie prednostu okresného úradu a predsedu okresnej volebnej komisie s delegovanými členmi a náhradníkmi okresnej volebnej komisie, delegovaný člen a náhradník okresnej volebnej komisie poskytli k oznámeniu o delegovaní aj telefonický kontakt a e-mailovú adresu.

Vzor oznámenia o delegovaní člena a náhradníka do okresnej volebnej komisie je na stránke http://www.minv.sk/?volby-nrsr – informácie pre politické strany, politické hnutia a koalície –delegovanie do volebných komisií – okresná volebná komisia.